jkorsvik/nowiki_second_scrape_merged huggingface dataset:
Samuel Wright Bodman III

Samuel Wright Bodman III (født 26. november 1938 i Chicago i Illinois, død 7. september 2018) var en amerikansk politiker. Han var energiminister i USA og viseminister i det amerikanske Finansdepartementet.
Han ble uteksaminert i 1961 med en grad i kjemiteknikk fra Cornell University. Han var medlem av Alpha Sigma Phi Fraternity og Sfinxen Head Society. I 1965 fullførte han sin Sc.D. i kjemiteknikk ved Massachusetts Institute of Technology (MIT), før han de neste seks årene var han ansatt som førsteamanuensis i Chemical Engineering ved MIT og begynte sitt arbeid innen finanssektoren som teknisk direktør for American Research and Development Corporation.Deretter begynte han ved Fidelity Venture Associates, som var et datterselskap av Fidelity Investments. I 1983 ble han utnevnt til president i Fidelity Investments og han ble direktør i Fidelity Group of Mutual Funds. I 1987 begynte han hos Cabot Corporation, et Boston-basert selskap med global virksomhet innen spesialkjemikalier og materialer, der han satt som styreformann, administrerende direktør og senere som direktør.
Bodman var direktør for MITs School of Engineering Practice og medlem av Commission on Education ved MIT. Han var også medlem av American Academy of Arts and Sciences, og forvalter av Isabella Stewart Gardner Museum og New England Aquarium. 29. april 2009 ble Bodman valgt inn i styret til EI du Pont de Nemours and Company.Bodman var gift med M. Diane Bodman. Han hadde tre barn, to stebarn, og åtte barnebarn.
Bodman fungerte som assisterende finansminister i regjeringen til president George W. Bush fra februar 2004.


== Referanser ==
Alt. arkitektur

alt.arkitektur as er plan- og arkitekturkontor som holder til i Oslo. Kontoret ble etablert i 2006 av fire partnere; Elin Børrud, Jannike Hovland, Einar Lunøe og Magne Meland. alt.arkitektur har oppdrag over hele landet, for både private og offentlige oppdragsgivere. alt.arkitektur har prosjektert det nylig ferdigstilte NSB Kompetansesenter i Drammen, som er Norges første næringsbygg i energiklasse A,
og er involvert i flere byutviklingsprosesser over hele landet.


== Noen arbeider ==
Byutvikling Sundland (Plan), Drammen
NSB Kompetansesenter (Bygg), Drammen
Larvik Havneterminal (Bygg)
Prostneset Havneterminal (Plan), Tromsø
Danmarksplass (Mulighetsstudie), Bergen


== Referanser ==


== Eksterne lenker ==
Firmaets nettsted Arkivert 26. mai 2019 hos Wayback Machine.
NSB kompetansesenter, ECOBOX Prosjektdatabase
NSB Kompetansesenter, Byggeindustrien Arkivert 11. august 2013 hos Wayback Machine.
Larvik Havneterminal, Byggenytt
Kongedømmet Libya

Kongedømmet Libya (arabisk: المملكة الليبية – Al-Mamlaka al-Lībiyā) ble opprettet som følge av en resolusjon 21. november 1949 i FNs generalforsamling og denne fastslo at Libya skulle være en uavhengig stat før 1. januar 1952. 


== Bakgrunn ==
Landet hadde vært en italiensk koloni etter at Italia erobret de osmanske provinsene Tripolitania,  Fezzan og Kyrenaika under Den italiensk-tyrkiske krig
Italia ga kolonien navnet «Libya», som tidligere hadde blitt brukt av brukt av grekerne for hele Nord-Afrika, unntatt Egypt.  Kong Idris I, emir av Kyrenaika, ledet motstanden mot den italienske okkupasjonsmakten mellom de to verdenskrigene. 


== Fransk/britisk administrasjon ==
Etter det tyske og italienske nederlaget i felttoget i Nord-Afrika under andre verdenskrig, var Tripolitania og Kyrenaika i årene 1943 til 1951 under britisk administrasjon, mens Frankrike kontrollerte Fezzan. Idris vendte tilbake fra asyl i Kairo i 1944, men avslo å bosette seg permanent i Kyrenaika inntil enhver utenlandsk kontroll ble fjernet i 1947. Ifølge betingelsene fra fredsavtalen med de allierte i 1947, gav Italia opp alle krav knyttet til Libya.


== Opprettelse ==
Idris representerte Libya i de påfølgende forhandlingene med FN. 24. desember 1951 erklærte Libya sin uavhengighet som et konstitusjonelt, arvelig monarki under kong Idris.
Oppdagelsen av betydelige oljereserver i 1959, og de påfølgende inntektene fra salg av olje gjorde at Libya gikk fra å være en av verdens fattigste nasjoner til å bli en meget velstående stat. Selv om oljen muliggjorde dramatiske økninger i regjeringens budsjetter, var det økt misnøye i befolkningen over den økte konsentrasjonen av landets rikdom som falt i hendene på kong Idris og landets elite for øvrig. Denne misnøyen bare fortsatte å øke da nasserisme og arabisk nasjonalisme spredde seg i Nord-Afrika og Midtøsten.


=== Gaddafis statskupp ===
1. september 1969 gjennomførte en liten gruppe militært befal, ledet av offiseren Muammar al-Gaddafi et statskupp mot kong Idris. Idris var i Tyrkia for medisinsk behandling da dette skjedde. Hans nevø, prins Sayyid Hasan ar-Rida al-Mahdi as-Sanussi, ble ny konge. Det ble raskt avklart at de revolusjonære offiserene som hadde kunngjort kong Idris avgang, ikke ønsket Sayyid som ny konge, og han ble avsatt og satt i husarrest samme dag. Monarkiet ble avskaffet, og Gaddafi, som utropte Libya som den nye libyske arabiske republikk, ble i resten av sin regjeringstid betegnet som «Broderlig Leder og Guide for Revolusjonen» i offisielle uttalelser og presse.


== Referanser ==
Cat and Fiddle Inn

Cat and Fiddle Inn er den nest høyest beliggende puben i England (den høyeste er Tan Hill Inn i Yorkshire). Den ligger ved veien A537 på vestsida av Axe Edge Moor i Peak District nasjonalpark, lengst øst i Cheshire, like ved grensa til Derbyshire. Den ligger på 515 meter over havet (dog antydet en nylig måling som ble bestilt av eieren en høyde på 540 moh, noe som ville være høyere enn Tan Hill Inn).

Det finnes mange puber med navnet «Cat and Fiddle Inn» i Storbritannia. Det er blitt foreslått flere forskjellige etymologier: Noen tror det er en forvanskning av det franske le chat fidele («den trofaste katt»), andre (inkludert Brewer's Dictionary of Phrase and Fable) hevder at det kommer fra navnet «Caton le Fidele» (en tidligere guvernør av Calais), mens en tredje teori er at det er avledet av «Catherine la Fidele» (det vil si Katarina av Aragón). 
Puben er den siste på den 72 kilometer lange Four Inns Walk, en turmarsj som arrangeres årlig hver vår i Peak District.


== Cat and Fiddle Road ==
Vertshuset har gitt navn til «Cat and Fiddle Road», ei svingete veistrekning på A537, som går mellom Macclesfield i vest og Buxton i øst. Veien har vært beryktet for et høyt antall ulykker, spesielt blant motorsyklister, som ofte betrakter veien som en spennende teknisk utfordring. En undersøkelse gjort av The Automobile Association i 2003 utpekte veistrekningen som den farligste i Storbritannia.


== Referanser ==
Sven Otto Birkeland

Sven Otto Birkeland (født 10. februar 1948) er en norsk tidligere fotballspiller fra Kristiansand.
"Borkis" var en teknisk begavet midtbanespiller som spilte på Start i perioden 1973-78, der han ble seriemester i 1978. Han startet karrieren i Vigør og spilte for Lyn i perioden 1969-73. Han har også spilt for Jerv og vært trener i Donn. Birkeland ble matchvinner mot Bodø/Glimt da Starts første seriemesterskap ble sikret 15. oktober 1978.
Han har fem A-landskamper og ett mål for Norge, og ble i debuten mot Sverige i 1967 den første sørlending på A-landslaget.
Birkeland er far til tidligere Start-spiller Bernt Christian Birkeland


== Landskamper ==


== Referanser ==


== Kilder ==
fotball.no
Aftenposten arkiv
Fædrelandsvennen – Fra Starts gullhelt til sauebonde
Start i hundre – ISBN 9788290581393


== Eksterne lenker ==
(en) Sven Otto Birkeland – UEFA 
(en) Sven Otto Birkeland – Transfermarkt 
(en) Sven Otto Birkeland – WorldFootball.net 
(en) Sven Otto Birkeland – EU-Football.info 
(no) Sven Otto Birkeland – Norges Fotballforbund
Reidar Flaa

Reidar Flaa (født 15. juni 1943, død 6. mars 2008) var en norsk fotballspiller.
Flaa spilte 558 kamper for Start i perioden 1960–79, ble seriemester i 1978 og mottok også klubbens gullmerke for fremragende sportslig innsats. Han var midtstopper og beveget seg sjelden i nærheten av mostanderens mål, likevel huskes han for skuddet i krysset fra 40 meter mot Lillestrøm i 1979. Mot slutten av sin karriere gikk han gjerne under kallenavnet «Far», da han var gammel nok til å være far til de yngste spillerne i stallen. Han var også den som skadet Odd Iversen i en treningskamp mellom Start og Racing Mechelen i 1971, en skade Iversen slet med resten av karrieren.Flaa ble i 2000 hyllet med en sang som bar hans navn på albumet Yellow album av Ræga Råkkers.


== Referanser ==


== Eksterne lenker ==
(en) Reidar Flaa – Transfermarkt 
(en) Reidar Flaa – WorldFootball.net
Preben Jørgensen

Preben Jørgensen (født 10. mai 1953) er en tidligere norsk fotballspiller fra Arendal.
Han spilte på Start i perioden 1975-82 og ble seriemester i 1978 og 1980. Jørgensen, ofte kalt "Starts superreserve", pendlet mellom Arendal og Kristiansand i hele sin Start-karrière og tilbakela hver sesong 30 000 km på E18 mellom de to byene. Han spilte over 200 kamper for Start og avsluttet karrieren med fire år i Jerv. Etter karrieren har han arbeidet som fysioterapeut på fotballandslaget og Arendal fysikalske institutt.


== Referanser ==


== Eksterne lenker ==
(en) Preben Jørgensen – Transfermarkt 
(en) Preben Jørgensen – WorldFootball.net
Svein Kaalaas

Svein Kaalaas (født 28. januar 1950) er en tidligere norsk fotballspiller.
Forsvarsspilleren spilte på Start i perioden 1973-78 og ble seriemester i 1978. Totalt fikk han 230 kamper for klubben.
Kaalaas var kjent for sitt hurtige tempo. Det blir også sagt at han var den eneste spilleren i Norge som hadde full kontroll på Lillestrøms Tom Lund.


== Referanser ==


== Eksterne lenker ==
(en) Svein Kaalaas – Transfermarkt
Cay Ljosdal

Cay Ljosdal (født 7. desember 1950) er en tidligere norsk fotballspiller.
Han spilte 426 kamper som forsvarsspiller på Start i perioden 1973-82, ble seriemester i 1978 og 1980 og har mottatt klubbens gullmerke. Blant hans mer kuriøse prestasjoner er selvmålet fra midtstreken mot Brann i Bergen i 1973.Han er svoger til komiker Rune Andersen.


== Referanser ==


== Eksterne lenker ==
(en) Cay Ljosdal – Transfermarkt 
(en) Cay Ljosdal – WorldFootball.net
Audun Myhre

Audun Myhre (født 13. mai 1958) er en tidligere norsk fotballspiller.
Han spilte 189 kamper for Start i periodene 1976-79 og 82-83 og ble seriemester i 1978. Myhre fikk en uforglemmelig debut som 18-åring mot Viking i første serierunde 1977. Etter å ha gått gradene i klubben fikk han sjansen to minutter før slutt, og etter 25 sekunder på banen ga han Start seieren med sitt første spark på ballen. Han fulgte forøvrig opp med å bli matchvinner også mot Rosenborg i runden etter.
Myhre er utdannet prest og har vært sogneprest i Alta, domprost i Kristiansand, daglig leder og styreleder i Start, ambulerende sjømannsprest i Europa og er tidligere generalsekretær i Sjømannskirken. På grunn av uenighet med hovedstyret, valgte Myhre å gå av som generalsekretær i 2014. Samme høst tiltrådte han som direktør i Stiftelsen Arkivet.


== Referanser ==


== Eksterne lenker ==
(en) Audun Myhre – Transfermarkt 
(no) Audun Myhre – Norges Fotballforbund
Torgny Svenssen

Torgny Linder Svenssen (født 28. mai 1951) er en tidligere norsk fotballspiller fra Sandefjord.
Han spilte først for Sandefjord Ballklubb, så 285 kamper for Start i perioden 1973-80 og ble seriemester i 1978. Svenssen er sønn av tidligere landslagskaptein Thorbjørn Svenssen, som spilte 104 landskamper for Norge.


== Referanser ==


== Eksterne lenker ==
(en) Torgny Svenssen – Transfermarkt 
(en) Torgny Svenssen – WorldFootball.net
Ekaterina Svanidze

Ekaterina Svanidze (født 2. april 1885, død 5. desember 1907) var den første konen til Josef Stalin. De ble gift i 1906. Hun ble født i Georgia i likhet med ektefellen og hun var datter av Semon Svanadze og hans kone Sephora (født Dvali). Hun hadde to søstre, Alexandra (kalt «Sashiko») og Maria («Mariko»), og minst én bror, men enkelte kilder hevder at hun hadde mer enn én bror.
Fordi hennes eneste kjente bror Alexander Svanidze snakket både tysk og fransk flytende, og han studerte i Tyskland, er det usannsynlig at hennes familie var særlig fattig. Alexander Svanidze var gift med Maria Korona, en sanger som opptrådte i operaen i Tbilisi. Hun giftet seg med Josef Stalin i 1906 og de hadde en sønn, offiser Jakov Dzhugashvili. 
Hun døde av tyfus i 1907. Mye av hennes familie (inkludert hennes søster Mariko og broren Alexander) kom senere til å bli henrettet i løpet av hennes ektemanns store terror i 1930 -og 1940-årene.
Helge Breilid

Helge Breilid (født 18. oktober 1959) er en tidligere norsk fotballspiller.
Han spilte på Start i perioden 1978-80 og ble seriemester i 1980. Han er nå toller og kontorsjef ved Tollregion Sør.


== Referanser ==
Jan Sigurd Ervik

Jan Sigurd Ervik (født 3. januar 1951) er en tidligere norsk fotballspiller fra Harstad.
Han spilte på Start i perioden 1979-84 og ble seriemester i 1980. Han spilte også for Harstad IL og Skeid


== Referanser ==


== Eksterne lenker ==
(en) Jan Sigurd Ervik – Transfermarkt
Olav Klepp jr.

Olav Klepp jr. (født 13. juli 1962) er en norsk tidligere fotballspiller fra Kristiansand.
Han spilte 324 kamper på midtbanen for Start i perioden 1980-1991, bare avbrutt av et kort opphold i danske Brøndby i 1987 der han spilte sammen med spillere som Peter Schmeichel, Brian Laudrup og John «Faxe» Jensen.
Brøndby betalte Start 40 000 kroner for å hente Klepp i februar 1987. Klepp fikk bare to kamper som innbytter for Brøndby før han returnerte til Start i juli 1987 på lån ut sesongen.
Klepp ble seriemester med Start i 1980, samme år som han debuterte med scoring mot Vålerenga som 17-åring, og vant senere også to bronsemedaljer. Han fikk 1 landskamp, mot Tyrkia i 1987. I 1991 måtte han legge opp på grunn av en ryggskade.
Klepp var også involvert i oppstarten av Kristiansand Gladiators, den første klubben for amerikansk fotball i Kristiansand.


== Referanser ==


== Eksterne lenker ==
(en) Olav Klepp jr. – Transfermarkt 
(en) Olav Klepp jr. – EU-Football.info 
(no) Olav Klepp jr. – Norges Fotballforbund
Roald Rørheim

Roald Rørheim (født 26. juli 1957) er en tidligere norsk fotballspiller.
Han var keeper på Start i perioden 1978–83 (de to første sesongene som reserve for Roy Amundsen) og ble seriemester i 1980.
Rune Sagstad

Rune Sagstad (født 17. mai 1955) er en tidligere norsk fotballspiller fra Bergen.
Han spilte på Start i 1980 og ble seriemester samme år, da han på sommeren ble stygt skadet i en bilulykke og gikk glipp av høstsesongen. Han har også spilt på Brann og vært trener for Fyllingen.
Sagstad er sammen med Steinar Aase og Kenneth Storvik de eneste bergensere som ble seriemester i fotball mellom Branns mesterskap i 1963 og 2007.
Jarle Ødegaard

Jarle Ødegaard (født 9. mars 1959) er en tidligere norsk fotballspiller.
Ødegaard kom fra Skarbøvik til Start der han spilte i perioden 1979-85 og ble seriemester i 1980. Han fikk én landskamp, mot Danmark i 1983. Han er nå styreleder i Skarbøvik.


== Referanser ==


== Eksterne lenker ==
(en) Jarle Ødegaard – Transfermarkt 
(en) Jarle Ødegaard – WorldFootball.net 
(en) Jarle Ødegaard – EU-Football.info 
(no) Jarle Ødegaard – Norges Fotballforbund
Odd Magne Olsen

Odd Magne Olsen (født 18. mars 1953, død 29. februar 2016) var en norsk fotballspiller.
Olsen spilte for Flekkefjord, Start (1976-77) og Mjøndalen, der han ble hedret med klubbens hederstegn. Han var også daglig leder i Buskerud Fotballkrets.


== Referanser ==
Odd Frivold

Odd Frivold (født 2. mars 1948, død 25. februar 2000) var en norsk fotballspiller som spilte på Start i perioden fra 1969 til 1977.
Frivold spilte fem juniorlandskamper i 1966, og var den første fra Start som spilte på juniorlandslaget. Han fikk med seg bronsemedalje i serien i 1973 og 1975, og var toppscorer for Start i 1973 med syv mål.


== Referanser ==


== Eksterne lenker ==
(en) Odd Frivold – Transfermarkt 
(en) Odd Frivold – WorldFootball.net 
(no) Odd Frivold – Norges Fotballforbund
Frankenstein (Sachsen)

Frankenstein er en tidligere landkommune (Gemeinde) i Osterzgebirge i Landkreis Mittelsachsen i Direktionsbezirk Chemnitz i Fristaten Sachsen. Frankenstein befinner seg 8 km vest for Freiberg. Sør for senteret Frankenstein ligger kommunedelen Memmendorf, i vest Hartha og i nord Wingendorf. Alle tre stedene har status som skogslandsbyer. Kommunen ligger i forlandet til Erzgebirge og høyeste punkt er Körnerberg 448 moh. Frankenstein er en del av forvaltningsfellesskapet Oederan og har 1 162 innbyggere (31. desember 2009). 
Frankenstein var en kommune i Kreis Flöha fra 1952 til 1990. Fra 1990 frem til 1. august 1994 var den innlemmet i Landkreis Flöha, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen. Fra 2012 ble Frankenstein innlemmet i kommunen Oederan.
Mutesa II av Buganda

Frederick Edward Mutesa II (født som Edward Frederick William David Walugembe Mutebi Luwangula Mutesa II, 19. november 1924, død 21. november 1969) var en ugandisk statsoverhode og politiker som tilhørte Kabaka Yekka-partiet.
Han var Kabaka (statsoverhode) av kongedømmet Buganda fra 22. november 1939 og frem til hans død. Han var den trettifemte Kabaka av Buganda og den første presidenten i Uganda. Mutesa ble utdannet ved King's College Budo, en ledende skole i Uganda. Han ble kongen av Buganda i 1939 etter at hans far, kong Daudi Chwa II. 
Han studerte ved Magdalene College, Cambridge i England hvor han sluttet seg til korpset for befalsutdanning korps og begynte som kaptein i Grenadier Guards. På den tiden var Buganda del av det britiske protektoratet i Uganda. I 1962 Uganda ble uavhengig fra Storbritannia og landets nye statsleder ble Milton Obote. Under landets nye grunnlov, ble kongedømmet Buganda en semi-autonom del av en føderasjon. Stillingen som generalguvernør ble avskaffet i 1963 og ble i stedet erstattet av en ikke-utøvende president, en post som Frederick Mutesa holdt. 
Koalisjonen mellom Mutesa og Obote's partier kollapset i 1964 over saken om en folkeavstemning som gjaldt overføringen av to fylker fra Buganda til Bunyoro. Edward Muteesa II sies å ha giftet seg med elleve hustruer. Disse skal ha vært: 

Naabakyaala Damali Catherine Nnakawombe, datter av Christopher Kisosonkole av Nkima-klanen. Bryllupet var 19. november 1948 i St. Paul's Cathedral Namirembe.
Edith Kasozi
Omubiitokati Beatrice Kabasweka fra Toro.
Kate Ndagire. Paret ble gift i 1950.
Naabakyaala Sarah Nalule, Omuzaana Kabejja.Gift i 1954.
Muzaana Nalwooga. Hun døde før 1966.
Nesta M. Rugumayo fra Toro
Kaakako Rwanchwende.
Winifred Keihangwe. Hun ble fengslet av Milton Obote.
Lady Ngatho, fra Kenya.
Catherine Karungu, en prinsesse fra AnkoleMutesa ble intervjuet i sin leilighet bare noen få timer før hans mistenkelige dødsfall, av den britiske journalisten John Simpson, som fant ham edru og i et godt humør. Simpson rapporterte dette til politiet dagen etter at han hørte om Mutesas dødsfall, selv om denne forespørselen ikke ble fulgt opp. 
Mutesa døde av alkoholforgiftning i sin egen leilighet i London i 1969. Dødsfallet ble identifisert av det britiske politiet som selvmord, men det er blitt hevdet at Mutesa kan ha blitt tvangsforet vodka av agenter fra regimet til Milton Obote. Mutesas levninger ble returnert til Uganda i 1971 og han ble gitt en statsbegravelse ved Bugandakongenes Nabulagala. Den nye presidenten som beordret hans statsbegravelse, diktator Idi Amin, var samme kommandant som hadde ledet angrepet på Mutesas palass i 1966.


== Referanser ==
Jens P. Bye

Jens Petter Bye (født 21. april 1920 i Bjugn, død 27. april  1996 i Rissa) var en norsk industribygger i skipsindustrien. Han tok skippereksamen i 1941 og like etterpå ble han skipper på egen båt.
Bye kjøpte i 1962 båtbyggeriet Frengen Slip og Motorverksted AS i Fevåg, senere flyttet han store deler av virksomheten til Kvithyll i Rissa og der firmaet ble omdøpt til Fosen Mekaniske Verksteder i 1972. Fosen Mekaniske Verksteder har som mål å bygge store supply- og roro-skip. M/S «Uno» var første båt under hans ledelse ved verftet.


== Referanser ==


== Kilder ==
Jens Bye "På rett kjøl" av Mona Høgli utgitt i 1996 av Adresseavisens Forlag


== Eksterne lenker ==
Bergen Group Fosen
Langham

Langham kan være:


== Steder ==
Langham (Essex)
Langham (Norfolk)
Langham (Rutland)
Langham (Saskatchewan)
Langham (Suffolk)


== Personer ==
Langham Baronetter, en tittel i England
Charles Langham, 13. baronett (1870–1951), engelsk entomolog og fotografAntonio Langham (født 1972), tidligere amerikansk proff fotballspiller
Chris Langham (født 1949), britisk komiker/skuespiller
Derald Langham (1913–1991), amerikansk genetiker
Franklin Langham (født 1968), amerikansk proff golfer
J. N. Langham (1861–1945), amerikansk politiker fra Pennsylvania
Michael Langham (født 1919), britisk skuespiller og regissør
Maurice Langham, engelsk lege og forfatter
Nat Langham (1820–1871), engelsk bokser
Simon Langham (1310–1376), erkebiskop av Canterbury
Sophie Langham, engelsk skuespillerinne
Wallace Langham (født 1965), amerikansk skuespiller


== Annet ==
Langham kan også peke til:

Langham Hotel (London)
Langham Place Hotel, Hongkong
Langham Place (Hongkong)
RAF Langham, en engelsk militær flybase under andre verdenskrig
The Langham, en bygård i New York City i USA
Romsdal videregående skole

Romsdal videregående skole er en videregående skole i Molde, og en av Møre og Romsdals største skoler med over 800 elever fordelt på ni utdanningsprogram.


== Utdanningstilbud ==
Bygg- og anleggsteknikk
Design og håndverk
Elektrofag
Helse- og sosialfag
Idrettsfag
Innovasjon og ledelse
Service og samferdsel
Tekniske og allmenne fag (TAF)
Teknikk og industriell produksjon
Studiespesialisering (påbygging til studiekompetanse)


== Historikk ==
Romsdal yrkesskole startet opp i 1962 på Langmyra i Molde og kunne ved opprettelsen tilby fem grunnkurs og to andreårskurs. De første årene kunne de tilby jern og metallinje, bilmekanikerlinje, elektrikerlinje og andre vekslende kurs. I 1969 hadde skolen åtte grunnkurs og tre andreårskurs og ett førsteårskurs å tilby elevene.  
Skolen fortsetter å vokse utover på 1970-tallet. I 1972-1973 kunne skolen tilby opplæring i maskin/mekanikk, bygg og anlegg, sterkstrøm, frisørfag og tegneassistentkurs. Skolen hadde videre andreårskurs i bilmekanikk og elektro sterkstrøm og full treårig utdanning i konfeksjon. I 1976 starta det opp barnepleierutdanning, men den kom ikke ordentlig i gang før i 1980 som en følge av problem med praksisordningen til elevene. Samtidig som skolen skifta navn til Romsdal videregående skole i 1978 fikk skolen også utdanning på tredjeårsnivå i bilmekanikk. Fra skoleåret 1984/1985 kunne skolen tilby treårsskole også i datateknikk. Samme året fikk skolen tilbud utover videregående skole, da den fikk tillagt konfeksjonsutdanning på teknisk fagskolenivå. 
Romsdal videregående hadde i fra 1975 spesialklasse for elever med psykisk utviklingshemming. Klassen ble overført Tøndergård skole fra 1980-1981, men administrert fra Romsdal videregående skole. I 1994 ble Romsdal videregående skole sammenslått med Granlia videregående skole og Kviltorp videregående skole. Fra august 2001 ble Nesjestranda videregående skole fusjonert med Romsdal videregående skole. 


== Arkiv ==
Arkivet etter Romsdal videregående er i dag en del av Møre og Romsdal fylkeskommunes arkiv som er deponert hos Interkommunalt arkiv for Møre og Romsdal. Det er på omtrent 38 hyllemeter. Arkivet består av møtebøker, kopibøker, journal, saksarkiv, fravær, diverse elev- og personalrelatert dokumentasjon og egenprodusert materiale. Ytterår for alt materialet er 1953-2016. Det er store mangler i arkivmaterialet, og elevdokumentasjon finnes i skolens saksarkiv. 
I avleveringen fra Romsdal videregående skole ble det også deponert arkiv etter Lærlingskolen (Molde tekniske aftenskole), Nesjestranda videregående skole, Kviltorp videregående skole, Granlia videregående skole og Oppfølgingstjensten Region Romsdal (Molde, Aukra, Midsund).


== Referanser ==


== Eksterne lenker ==
Offisielt nettsted 
(en) Romsdal videregående skole – kategori av bilder, video eller lyd på Commons 
Romsdal videregående skole på Facebook
Historisk arkiv etter Romsdal videregående skole på arkivportalen.no